Sacrosancte ecclesie Sancti Vincentii que est infra muros Matisconum. Ego Albericus comes dono pro remedio anime mee et parentum meorum ad ipsam casam Dei, ad mensam fratrum, aliquid de rebus meis que sunt site in pago Matisconensi, in villa Exartis, in agro Fusciacensi. Hec sunt curtili cum vineis et suprapositis que mihi evenerunt per precepta regalia, que Paredonius Hebreus conquisivit ibi. Est autem terminatio de istis rebus, a mane et a medio die et a sero vias publicas, a circio Graona volvente. Infra istas terminationes, istos curtilos et quicquid ibi aspicit quesitum et inquirendum, eo tenore dummodo vivo usum et fructum habeam, et tempore vindemie reddam investitura, omni anno, unum modium vini. Iste res sicut superius inserte sunt, post decessum meum teneant ipsi canonici. Si quis beneficiaverit iram Dei incurrat; si quis calumpniaverit IIII libras auri componat. S. Alberici comitis. S. Rocleni, S. Baldrici. S. Willelmi.